**Referat af generalforsamlingen i Parkinsonforeningen Nordjyllandskreds 9. april**

Sted: Aalborg Vandrehjem, Skydebanevej 50, Aalborg

Tidspunkt: kl. 9.30 til ca. 14.00

**09.30 – 10.00:** Erwin Kristoffersen tog imod betalingen fra de få, som ikke havde benyttet sig af at betale ved tilmeldingen, som nu til dags klares ved hjælp af NemTilmeld. (Tak til Morten Kristensen for at gøre dette muligt 😊)

**10.00 – 10.15:** Pia Fog bød velkommen. Pia havde sørget for kopier til en fællessang. Det var ”Svantes lykkelige dag”. Vi var så heldige, at Arly Badstue allerede var ankommet, så fællessangen blev med guitar-akkompagnement. Da vi kun var ca. 30 deltagere blev der også tid til en kort introduktion af hver enkelt deltager. Det var skønt for os alle.

**10.15 – 10.45:** Direktør forhovedforeningen, Astrid Blom, holdt indlæg om hovedforeningens fokuspunkter for den kommende 3-års-periode. Disse fokuspunkter omfatter blandt andet øget synlighed overfor nationale og regionale beslutningstagere og styrkelse af kredse og klubber, hvilket blandt andet sker med ansættelse af organisationskonsulenter – Malte Bang for vores vedkommende. Malte var til stede på generalforsamlingen og gav sit besyv med.

Astrids indlæg gav løbende anledning til mange kommentarer og spørgsmål. Det var rigtigt fint og blev da også honoreret med applaus og en lille chokoladegave.

**10.45 – 11.15:** Vi havde aftalt et musikalsk indslag med musiker og sangskriver Arly Badstue. Arly er kandidat i musikterapi fra Aalborg Universitet, og er lærer ved CKU Himmerland med speciale i logopædi. Hans interesse for parkinsonramtes stemmeproblematik blev vakt via kollegaskab med Kurt Alling Nielsen. Arly havde medbragt en bassist – og sangskriver –, Niels Bonnerup, som er uddannet musikterapeut, journalist og neuropædagog.

Arly indledte med at sige, at han/de normalt optrådte 3-8 timer ad gange (😊), hvorfor han selvfølgelig havde set sig nødsaget til at skære ned på programmet. Vægten blev lagt på nogle selvkomponerede sangtekster og kompositioner, dog sluttende med en sang af Mikael Wiehe, som anerkendelse af dennes livslange indsats for musikken og dennes netop kørende afskedsturné.

Begge musikere høstede stor anerkendelse for det fine samspil. Begge optrådte gratis for os, så et par flasker vin til hver var velfortjent.

**11.15 – 11.45:** Kort ”strække-ben” pause

**11.45 – 13.00:** Generalforsamling

**Dagsorden:**

1. Valget af dirigent faldt igen i år på Annette Søegaard. Endnu en gang tak til hende.

2. Kredsformandens beretning blev aflagt af Pia. Hun kom omkring kredsens aktiviteter i det senest forløbne år. Beretningen bliver optrykt i det næste nummer af Parkiposten, nr. 2, 2022, som udkommer den første uge af juni. Beretningen blev godkendt med applaus.

3. Forelæggelsen af årsregnskabet for 2021 blev foretaget af Erwin Kristoffersen (assisterende kasserer) i Niels Christian Mortensens (kasserer) fravær. Det reviderede regnskab udviste et mindre underskud på kr. 6.371 og en afsluttende samlet likvid beholdning (kasse plus bank) på kr. 23.722. Det er tilfredsstillende. Regnskabet blev godkendt. Hertil kommer penge til overs fra Vendelbo Walk i 2018. Det drejer sig om andre kr. 57.521.

4. Valg af tre stemmetællere. Valget blev gennemført, men tællerne blev ikke aktiveret, da valget blev gennemført som fredsvalg.

5. I år med ulige årstal valg af formand. Pia Fog er ikke på valg.

Poul fik ordet som indledning til punkt 6 og 7. Poul gjorde opmærksom på, at vedtægterne siger, at det er generalforsamlingen, som bestemmer om kredsbestyrelsen skal bestå af 5, 7 eller 9 medlemmer (inkl. formand). Indtil nu har vi kørt med 9 medlemmer, men som det fremgår af generalforsamlings­indkaldelsens punkt 6, har vi to personer, som ikke ønsker genvalg og Kurt Alling Nielsen som har forfald pga. fremskreden parkinsonsygdom. Da vi heller ikke for tiden har nogle suppleanter, hvor vi plejer at have to, skal vi altså finde fem nye personer i dag, hvis vi skal fastholde en 9-mandsbestyrelse. Poul foreslog derfor på bestyrelsens vegne, at vi først tog en fælles drøftelse af mulighederne for en 7- eller 9-mands bestyrelse. Denne drøftelse afslørede, at det gennemførlige var at nøjes med en 7-mandsbestyrelse plus suppleanter. Der blev herefter gennemført et fredsvalg, hvor Kurt Skjødt Pedersen blev nyvalgt for en 2-årig periode.

Derfor:

6. Valgt for en 2-årig periode: Erwin Kristoffersen, Niels Christian Mortensen og Kurt Skjødt Pedersen (Studievej 4, 9400 Nørresundby, Mobil: 4292 6807, Mail: Skjoedt@hotmail.com)

Til orientering består bestyrelsen i øvrigt af (for yderligere ét år): Poul Israelsen, Jørgen Lindskov og Kurt A. Michaelsen

Alle valgte blev mødt af applaus 😊

*Endnu større og velfortjent applaus fik Morten Kristensen som afgående medlem af bestyrelsen. Morten har været med af kredsbestyrelsen i rigtig mange år – mindst 10 år vil være referentens gæt. I al den tid har Morten med stor kompetence styret alt om vores IT og Web. Det har han også lovet at gøre lidt endnu, indtil vi finder en person, der kan tage over. Pyha, godt.*

*Kurt Alling Nielsen fortjente en tilsvarende applaus, men var ikke til stedet til at modtage den. Kurt har også været med i kredsen i mindst 10 år, og tog sig i de første mange år af redaktionen af Parkiposten og lavede også aftalen med firmaet, der stadig sætter bladet op.*

*Endelig skylder vi Carl Erik Jensen stor applaus. Carl Erik var ikke til stede men har været med siden referenten også kom med, dvs. 2015. Carl Erik har i hele perioden været kasserer. Godt gået! Herudover arrangerede Carl Erik dans og musik i en årrække, og hentede og bragte endda nogle deltagere selv.*

*STOR TAK til ALLE tre.*

7. Valg af suppleanter (nyvalg hvert år): Som 1. suppleant blev valgt Anna Lise Bonde (2283 4628, mail bondezita@yahoo.dk), og som 2. suppleant Annette Søegaard. Også her var applaus.

8. I år med ulige årstal valg af revisor og revisorsuppleant. Ivan Møller er som revisor og Annette Søegaard som revisorsuppleant ikke på valg i år. Men da Annette under punkt 7 blev valgt som 2. suppleant indvilgede Morten Kristensen i at være revisorsuppleant. Klap, klap!

9. Indkomne forslag (indsendes skriftligt, herunder elektronisk, til kredsformanden, piafog60@gmail.com, senest 2 uger før generalforsamlingen). Ingen modtagne forslag

10. Eventuelt. Intet at referere.

**13.00 – (ca.) 14.00**: Frokost.

Denne var med mange retter anrettet i Vandrehjemmets café. Den efterfølgende kaffe med kage blev indtaget i mødelokalet 😊

/referent

Poul Israelsen